หน้า ๑๖

เล่ม ๑๒๙ ตอนพิเศษ ๑๐๒ ง ราชกิจจานุเบกษา ๒๘ มิถุนายน ๒๕๕๕

ประกาศกระทรวงอุตสาหกรรม

เรื่อง กําหนดปริมาณของสารเจือปนในอากาศที่ระบายออกจากโรงงานผลิตแก้วและกระจก

พ.ศ. ๒๕๕๕

โดยที่เป็นการสมควรกําหนดปริมาณของสารเจือปนในอากาศที่ระบายออกจากโรงงานผลิตแก้ว และกระจกเป็นการเฉพาะ เพื่อให้สอดคล้องกับลักษณะแหล่งกําเนิดสารเจือปนในอากาศที่ระบายจาก เตาอุตสาหกรรมของโรงงานผลิตแก้วและกระจก อาศัยอํานาจตามความในข้อ ๑๖ แห่งกฎกระทรวง ฉบับที่ ๒ (พ.ศ. ๒๕๓๕) ออกตามความในพระราชบัญญัติโรงงาน พ.ศ. ๒๕๓๕ อันเป็นกฎหมายที่มี บทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา ๒๙ ประกอบกับ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทําได้ โดยอาศัยอํานาจตามบทบัญญัติแห่งกฎหมาย รัฐมนตรีว่าการกระทรวงอุตสาหกรรมจึงออกประกาศไว้ ดังต่อไปนี้

ข้อ ๑ ประกาศนี้เรียกว่า “ประกาศกระทรวงอุตสาหกรรม เรื่อง กําหนดปริมาณของ

สารเจือปนในอากาศที่ระบายออกจากโรงงานผลิตแก้วและกระจก พ.ศ. ๒๕๕๕”

ข้อ ๒ ประกาศนี้ให้ใช้บังคับนับแต่วันประกาศในราชกิจจานุเบกษาเป็นต้นไป ข้อ ๓ ในประกาศนี้

“โรงงานผลิตแก้วและกระจก” หมายความว่า โรงงานประกอบกิจการเกี่ยวกับการผลิตแก้ว

เส้นใยแก้ว หรือผลิตภัณฑ์แก้ว

“เชื้อเพลิงอื่น ๆ” หมายความว่า เชื้อเพลิงอ่นใดนอกเหนือจากที่ระบุไว้ในประกาศนี้

“ระบบปิด” หมายความว่า ระบบการเผาไหม้เชื้อเพลิงและหรือวัตถุดิบที่มีการออกแบบ เพื่อควบคุมปริมาณอากาศและสภาวะแวดล้อมในการเผาไหม้

“ระบบเปิด” หมายความว่า ระบบการเผาไหม้เชื้อเพลิงและหรือวัตถุดิบที่ไม่มีการออกแบบ

เพื่อควบคุมปริมาณอากาศและสภาวะแวดล้อมในการเผาไหม้

“อากาศที่ระบายออกจากโรงงาน” หมายความว่า อากาศที่ระบายออกจากปล่องระบายอากาศ ของโรงงานไม่ว่าจะผ่านระบบบําบัดหรือไม่ก็ตาม

ข้อ ๔ อากาศที่ระบายออกจากโรงงานผลิตแก้วและกระจก ต้องมีปริมาณสารเจือปนแต่ละชนิด ไม่เกินค่าที่กําหนดไว้ ดังนี้

|  |  |  |
| --- | --- | --- |
| ชนิดของสารเจือปน  (หน่วยวัด) | แหลงที่มาของสารเจือปน | ค่าปริมาณสารเจือปน ในอากาศ |
| ฝุ่นละออง (Total Suspended  Particulate) (มลลิกรัมต่อลูกบาศก์เมตร) | เตาหลอมที่ใช้เชื้อเพลิง  - น้ํามันเตา  - เชื้อเพลงอื่น ๆ | ๒๔๐  ๓๒๐ |
| ซัลเฟอร์ไดออกไซด์ (Sulfur Dioxide) (ส่วนในล้านส่วน) | ก. เตาหลอมที่มีการใช้สาร ประกอบซัลเฟตเป็นวตถดุ ิบ เสริมและมีการใช้เชื้อเพลิง  - น้ํามันเตา  - เชื้อเพลงอื่น ๆ  ข. เตาหลอมที่ไม่มีการใช้สาร  ประกอบซัลเฟตเป็นวตถดุ ิบ  เสริมและมีการใช้เชื้อเพลิง  - น้ํามันเตา  - เชื้อเพลงอื่น ๆ | ๙๕๐  ๓๐๐  ๙๕๐  ๖๐ |
| ออกไซด์ของไนโตรเจนในรูปไนโตรเจน ไดออกไซด์ (Oxide of Nitrogen as NO๒) (ส่วนในล้านส่วน) | เตาหลอม | ๑,๗๕๐ |
| คาร์บอนมอนอกไซด์ (Carbon Monoxide) (ส่วนในล้านส่วน) | เตาหลอม | ๖๙๐ |
| ไฮโดรเจนคลอไรด์ (Hydrogen Chloride) (ส่วนในล้านส่วน) | เตาหลอม | ๔๐ |
| ไฮโดรเจนฟลูออไรด์ (Hydrogen Fluoride) (ส่วนในล้านส่วน) | เตาหลอม | ๗๐ |
| ตะกั่ว (Lead) (มิลลิกรัมต่อลูกบาศก์เมตร) | เตาหลอม | ๕ |
| สารหนู (Arsenic) (มิลลิกรัมต่อลูกบาศก์เมตร) | เตาหลอม | ๑ |

ข้อ ๕ การรายงานผลตรวจวดปริมาณสารเจือปนแต่ละชนิดตามข้อ ๔ ให้รายงานผล ดังต่อไปนี้

(๑) ระบบปิดให้คํานวณผลที่ความดัน ๑ บรรยากาศ หรือ ๗๖๐ มิลลิเมตรปรอท อุณหภูมิ

๒๕ องศาเซลเซียส สภาวะแห้ง (Dry Basis) และปริมาณอากาศส่วนเกินในการเผาไหม้ (Excess Air)

ร้อยละ ๕๐ หรือปริมาณออกซิเจนในอากาศที่ระบายออกจากโรงงานร้อยละ ๗

(๒) ระบบเปิดให้คํานวณผลที่ความดัน ๑ บรรยากาศ หรือ ๗๖๐ มิลลิเมตรปรอท อุณหภูมิ

๒๕ องศาเซลเซียส สภาวะแห้ง (Dry Basis) และปริมาณออกซิเจนในอากาศที่ระบายออกจากโรงงาน

ณ สภาวะจริงขณะตรวจวัด

ข้อ ๖ การตรวจวัดปริมาณสารเจือปนแต่ละชนิดตามข้อ ๔ ให้ใช้วิธีการดังนี้

(๑) การตรวจวัดค่าปริมาณฝุ่นละอองใช้วิธี Determination of Particulate Matter

Emissions from Stationary Sources ที่องค์การพิทักษ์สิ่งแวดล้อมแห่งประเทศสหรัฐอเมริกา

(United States Environmental Protection Agency : US EPA) กําหนดไว้ หรือวิธีการอื่น

ที่กรมโรงงานอุตสาหกรรมเห็นชอบ

(๒) การตรวจวัดค่าปริมาณซัลเฟอร์ไดออกไซด์ ใช้วิธี Determination of Sulfur Dioxide

Emissions from Stationary Sources หรือวิธี Determination of Sulfuric Acid Mist and

Sulfur Dioxide Emissions from Stationary Sources ที่องค์การพิทักษ์สิ่งแวดล้อมแห่งประเทศ

สหรัฐอเมริกา (United States Environmental Protection Agency : US EPA) กําหนดไว้ หรือ

วิธีการอื่นที่กรมโรงงานอุตสาหกรรมเห็นชอบ

(๓) การตรวจวัดค่าปริมาณออกไซด์ของไนโตรเจนในรูปไนโตรเจนไดออกไซด์ ใช้วิธี Determination

of Nitrogen Oxide Emissions from Stationary Sources ที่องค์การพิทักษ์สิ่งแวดล้อมแห่ง ประเทศสหรัฐอเมริกา (United States Environmental Protection Agency : US EPA) กําหนด

ไวหรือวิธีการอื่นที่กรมโรงงานอุตสาหกรรมเห็นชอบ

(๔) การตรวจวัดค่าปริมาณคาร์บอนมอนอกไซด์ ใช้วิธี Determination of Carbon

Monoxide Emissions from Stationary Sources ที่องค์การพิทักษ์สิ่งแวดล้อมแห่งประเทศ

สหรัฐอเมริกา (United States Environmental Protection Agency : US EPA) กําหนดไว้ หรือ

วิธีการอื่นที่กรมโรงงานอุตสาหกรรมเห็นชอบ

(๕) การตรวจวัดค่าปริมาณไฮโดรเจนคลอไรด์ และไฮโดรเจนฟลูออไรด์ ใช้วิธี Determination

of Hydrogen Halide and Halogen Emissions from Stationary Sources Non-Isokinetic

Method หรือวิธี Determination of Hydrogen Halide and Halogen Emissions from Stationary Sources Isokinetic Method ที่องค์การพิทักษ์สิ่งแวดล้อมแห่งประเทศสหรัฐอเมริกา (United States Environmental Protection Agency : US EPA) กําหนดไว้ หรือวิธีการอื่น ที่กรมโรงงานอุตสาหกรรมเห็นชอบ

(๖) การตรวจวัดค่าปริมาณตะกั่ว และสารหนู ใช้วิธี Determination of Metals Emissions

from Stationary Sources ที่องค์การพิทักษ์สิ่งแวดล้อมแห่งประเทศสหรัฐอเมริกา (United States

Environmental Protection Agency : US EPA) กําหนดไว้ หรือวิธีการอ่ืนที่กรมโรงงานอุตสาหกรรม

เห็นชอบ

ข้อ ๗ ให้โรงงานที่ประกอบกิจการก่อนประกาศนี้มีผลใช้บังคับได้รับการยกเว้นไม่ต้องปฏิบัติ ตามประกาศนี้มีกําหนดหนึ่งปีนับแต่วันประกาศในราชกิจจานุเบกษา

ประกาศ ณ วันที่ ๘ พฤษภาคม พ.ศ. ๒๕๕๕ หม่อมราชวงศ์พงษ์สวัสดิ์ สวัสดิวัตน์ รัฐมนตรีว่าการกระทรวงอุตสาหกรรม